laion/Wikipedia-Exotic huggingface dataset:
მენშევიკები

მენშევიკები (რუს. меньшеви́к, წარმოებული სიტყვიდან „меньшинство“, „უმცირესობა“) — რუსეთის სოციალ-დემოკრატიული მუშათა პარტიის მენშევიკთა ფრაქციის წევრი, რომელსაც ხელმძღვანელობდა იული მარტოვი. ორ ფრაქციად გაყოფა მოხდა პარტიის მეორე კონგრესზე ლონდონში 1903 წელს. რსდმპ-ს მეორე ფრაქცია იყო ბოლშევიკების ფრაქცია, ლენინის ხელმძღვანელობით. მენშევიკებისგან განსასხვავებლად, ბოლშევიკებმა ოფიციალურად აიღეს აკრონიმი „რსდმპ (ბ)“ („РСДРП (б)“). თუ ბოლშევიკების რიგებში მარქსიზმის თეორიტიკოსები იყვნენ მხოლოდ ლენინი, სტალინი და ნიკოლოზ ბუხარინი, მენშევიკების წამყვანი იდეოლოგები იყვნენ გიორგი პლეხანოვი, ლ. მარტოვი, ნიკოლოზ ჩხეიძე, ფიოდორ დანი. მენშევიკების გავლენა რუსეთში ბოლშევიკებისაზე სუსტი იყო, მაგრამ თებერვლის რევოლუციის შემდეგ დროებით მთავრობაში მოიპოვეს დიდი უმრავლესობა (განსაკუთრებით აღსანიშნავია ირაკლი წერეთლის, ფ. დანისა და მიხეილ ლიბერის როლი). ოქტომბრის რევოლუციის შემდეგ, ბოლშევიკების გამარჯვებამ სერიოზულად დათრგუნა მათი გავლენა მასებზე. საბჭოთა ხელისუფლების პირობებში მათი საქმიანობა ხან აკრძალული, ხან დაშვებული იყო. საბოლოოდ აკრძალვის შემდეგ, ნაწილი მენშევიკებისა წითელი ტერორის მსხვერპლი გახდა, ნაწილი თეთრ ტერორს შეუერთდა, ნაწილი ემიგრაციაში წავიდა. წერტილი ამ ყველაფერს დიდმა წმენდამ დაუსვა. თუმცაღა მეშევიკების იმ წარმომადგენლებმა, რომლებმაც ბოლშევიკების სასარგებლოდ შეიცვალეს პოლიტიკური შეხედულებები, არა თუ გადარჩენა შეძლეს, შემდგომში სერიოზული კარიერის გაკეთებაც შეძლეს. მაგალითად ანდრეი ვიშინსკი, რომელიც გენერალური პროკურორი იყო, შემდეგ კი სსრკ საგარეო საქმეთა მინისტრი და სკკპ ცკ-ის პოლიტბიუროს წევრობის კანდიდატი. დიპლომატიური კარიერა გაიკეთეს ასევე ივანე მაისკიმ და ალექსანდრე ტროიანოვსკიმ. განსაკუთრებულ წარმატებას რსდმპ მენშევიკებმა მიაღწიეს საქართველოში, მოვიდნენ რა ჯერ ამიერკავკასიის დემოკრატიული ფედერაციული რესპუბლიკის და შემდეგ საქართველოს დემოკრატიული რესპუბლიკის ხელისუფლების სათავეებში. ქართველმა მენშევიკებმა, საქართველოს დამოუკიდებლობის გამოცხადების შემდეგ 1918 წელს, შექმნეს საქართველოს სოციალ-დემოკრატიული პარტია. ბოლშევიკები Меньшевики в 1918 году / Отв.ред. З. Галили, А. Ненароков; Отв.сост. Д. Павлов. — М.: РОССПЭН, 1999. — 798 с. Меньшевики в 1922—1924 гг. / Ответ. ред.: Галили З., Ненароков А.; Сост. А. Ненароков. — М.: РОССПЭН, 2004. — 728 с. Liebich A. From the Other Shore. Russian Social Democracy after 1921. — Harvard: Harvard University Press, 1997. — 476 p. Brovkin V. The Mensheviks after October: Socialist Opposition and the Rise of the Bolshevik Dictatorship. — Ithaca and London: Cornell University Press, 1987. — 329 p. განმარტება უცხო სიტყვათა ლექსიკონში[მკვდარი ბმული]
აპოლონიოს ტიანელი

აპოლონიოს ტიანელი (ბერძ. Ἀπολλώνιος ὁ Τυανεύς; დ. დაახლ. ძვ. წ. 3 — გ. დაახლ. 97) — ძველი ბერძენი ფილოსოფოს-იდეალისტი. ქრისტეს თანამედროვე; ნეოპითაგორიზმის მთავარი წარმომადგენელი. მისი ცხოვრებისა და მოღვაწეობის შესახებ წარმოდგენა შექმნა მწერალმა ფილოსტრატე უფროსმა, სადაც აპოლონიოსი წარმოდგენილია როგორც წინასწარმეტყველი, ჯადოქარი და სასწაულმოქმედი, რომელმაც მოიარა იმ დროს ცნობილი ყველა ქვეყანა ესპანეთიდან დაწყებული ინდოეთით დამთავრებული. აპოლონიოს ტიანელი ასწავლიდა მოძღვრებას ერთიანი ღმერთის შესახებ. აპოლონიოს ტიანელი — სტატია ენციკლოპედია ბრიტანიკიდან (ინგლისური)
ფერდინანდო პაერი

ფერდინანდო პაერი (დ. 1 ივნისი, 1771 — გ. 3 მაისი, 1839) — იტალიელი კომპოზიტორი. მევიოლინე ნიკოლო პაგანინის მასწავლებელი ფერდინანდო პაერი დაიბადა პარმაში. მამამისი უკრავდა საყვირზე ეკლესიაში.
სტუდენტი

სტუდენტი (ლათ. studens (studentis) მეცადინე) — უმაღლესი სასწავლებლის მოსწავლე, როგორც წესი უნივერსიტეტისა და ინსტიტუტისა. ბოლო დროს სტუდენტი ეწოდება ასევე კოლეჯის მოსწავლეთ. სტუდენტები ესწრებიან ლექციებსა და სემინარებს, განსაზღვრულს ამა თუ იმ უმაღლესი სასწავლებლის მიერ. განმარტება უცხო სიტყვათა ლექსიკონში[მკვდარი ბმული]
IDM

Intelligent dance music, ცნობილი, როგორც IDM — მუსიკალური ტერმინი, რომელიც აღწერს ელექტრონული მუსიკის ჟანრს, წარმოშობილს 1990-იანი წლების დასაწყისში. მასზე გავლენა მოახდინა ელექტრონულმა საცეკვაო მუსიკამ, კერძოდ დეტროიტის ჟღერადომა და სხვადასხვა ბრეიკბით სტილმა, რომელიც ბრიტანეთში იყო პოპულარული. ჟანრის შემსრულებლებს შორის არიან: Aphex Twin, The Orb, µ-Ziq, Proem, Autechre, Plaid და სხვები. The Intelligent Dance Music Mailing List დაარქივებული 2015-05-13 საიტზე Wayback Machine. I.D.M. საიტზე Curlie
ემბიენტი

ემბიენტი (ინგლ. ambient „გარემომცველი“) — მუსიკალური მიმდინარეობა, რომელიც მოიცავს მთელ რიგ სხვადასხვა მუსიკალურ მიმდინარეობებს, რომელთა შორის არის ჯაზი, ნიუ-ჯაზი, ელექტრონული მუსიკა, როკი, რეგი, თანამედროვე აკადემიური მუსიკა, ეთნომუსიკა და ნოიზი. XX საუკუნის ადრეულ პერიოდში ფრანგმა კომპოზიტორმა ერიკ სატიმ შექმნა ემბიენტის ადრეული ფორმა, რომელიც მან მოიხსენია, როგორც „ავეჯის მუსიკა“ (ინგლ. „furniture music“, ფრანგ. „Musique d'ameublement“), რადგან იგი თვლიდა, რომ ეს არის მუსიკა, რომლის გაჟღერებაც სადილის დროს შეიძლებოდა. სატიე თვლიდა, რომ იგი ქმნიდა შესაფერის ატმოსფეროს სადილობისთვის და ნაკლებად იქცევდა ყურადღებას. ხმაურის (ხმის), როგორც მუსიკალური ელემენტის გამოყენება, სათავეს იღებს იტალიელი ფუტურისტის ლუიჯი რუსოლოს მანიფესტში „ხმაურის ხელოვნება“ (1913). მანიფესტის შთაგონების წყარო კომპოზიტორ ბალილა პრატელას ნაშრომები იყო. „ემბიენტი“, როგორც მუსიკალური მიმდინარეობის აღმნიშვნელი ტერმინი, გამოჩნდა XX საუკუნის 70-იან წლებში. ითვლება, რომ მუსიკაში ეს ტერმინი ბრაიან ინომ შემოიტანა, როდესაც ეს ტერმინი ალბომის სახელწოდებისთვის გამოიყება — Ambient 1: Music for Airports. დროთა განმავლობაში სახელწოდება გადავიდა თავად მუსილაკურ სტილზე. ლეგენდის თანახმად, მუსიკალური მიმდინარეობის წარმოშობის იდეა, რომელსაც დღესდღეობით ემბიენტს უწოდებენ, ბრაიანს წარმოეშვა მაშინ, როდესაც იგი საავადმყოფოში იწვა. საქმის უქონლობის გამო, იგი უსმენდა და აკვირდებოდა ქუჩიდან შემოსულ ხმებს, რომლებშიც მან მუსიკა და რეგულარობა შეიგრძნო. ემბიენტის ორი სახე არსებობს: კლასიკური და ელექტრონული. კლასიკური ემბიენტის მაგალითია ბრაიან ინოს შემოქმედება, რომელიც იყენებდა მისი ცხოვრების გარემომცველ ხმებს და აკუსტიკურ ინსტრუმენტებს. დღესდღეობით გავრცელებულია ელექტრონული ემბიენტი - მშვიდი მუსიკის, შორეული ხმების და რევერბერაციის სინთეზი, რომელსაც არ აქვს განსაზღვრული რიტმი. თუმცა, ძალიან ბევრი ელექტრონული ემბიენტის შემსრულებელი (მაგალითად, The Orb), თავის შემოქმედებაში იყენებს კლასიკური ემბიენტის ელემენტებს, როგორიცაა გარემომცველი ხმები. რადიო Chill One - ემბიენტი და ჩილ-აუტი დაარქივებული 2014-03-28 საიტზე Wayback Machine. "Sunday Night Chill," ყოველკვირეული ემბიენტუი ელექტრონული მუსიკის პლეილისტი, რადიოIndie Shuffle ემბიენტ-ტექნო Sound on Sound-ში ემბიენტის მეგზური - ვრცელი მუსიკალური რესურსი დაარქივებული 2016-04-07 საიტზე Wayback Machine. ემბიენტური მუსიკის სხვა მაგალითები დაარქივებული 2012-04-26 საიტზე Wayback Machine. ემბიენტი საიტზე Curlie ბუნების ხმები დაარქივებული 2012-11-15 საიტზე Wayback Machine. ფსიქოდელიური ემბიენტის პორტალი ↑ 1.0 1.1 მიუხედავად იმისა, რომ დროუნ-მუსიკა ემბიენტის ქვეჟანრის სახით არის ცნობილი, მისმა ადრეულმა მაგალითებმა გავლენა იქონიეს ემბიენტზე
ნარი

საკუთარი სახელი ნარი შეიძლება აღნიშნავდეს: ნარი — ხევი ისტორიულ დვალეთში; ნარი — მცენარეთა გვარი; ნარი — მეცამეტე ასო (ნარი) ქართულ ანბანში.
ნარი (გვარი)

ნარი (Cirsium) — მცენარეთა გვარი რთულყვავილოვანთა ოჯახისა. მრავალწლოვანი, იშვიათად ორწლოვანი ბალახებია. 200-მდე სახეობა გავრცელებულია ჩრდილოეთ ნახევარსფეროში; საქართველოში 44 სახეობაა, მათგან საქართველოს ენდემია, 15 — კავკასიისა; სახეობათა მეტი წილი იზრდება დაბლობიდან მოკიდებულ ალპურ სარტყლამდე გზის პირებზე, ტყის ნაკაფებში, მდელოებზე, მაღალბალახეულობაში. ნარის ბევრის სახეობა სარეველაა, ზოგიერთი — თაფლოვანი და დეკორატიული. ჩვენში Cirsium obvallatum, Cirsium simplex, Cirsium rhyzocephalum და მრავალი სხვა ასარევლიანებს სუბალპურ და ალპურ საძოვრებს, მინდვრის ნარი (Cirsium arvense) — ყანებს მთაში, თეთრი ნარი (Cirsium incanum) კი — ყანებს ბარში. ქსე, ტ. 7, გვ. 320, თბ., 1984
მეინის შტატი

მეინი, მენი (ინგლ. Maine i/meɪn/) — შტატი აშშ-ში, ატლანტის ოკეანის სანაპიროზე, ახალი ინგლისის რეგიონში, კანადის საზღვართან. ადმინისტრაციული ცენტრი — ქალაქი ოგასტა. უდიდესი ქალაქი და ნავსადგური — პორტლენდი. ტერიტორიის დიდი ნაწილი უჭირავს აპალაჩების შტოქედებს (სიმაღლე 1291 მ-მდე). ჰავა ზომიერი ნოტიო. სახელი ეწოდა საფრანგეთის პროვინციის მიხედვით; 1623 წელს აქ დასახლდნენ ინგლისელები, 1652-დან - მასაჩუსეტსის ნაწილია; 1820 წელს შტატი გახდა. ფართობი - 79,9 ათასი. რელიეფი – აპალაჩის მთები, 80% ტყეებს უკავია. შტატის ტერიტორიაზეა აკადიის ეროვნული პარკი. მოსახლეობა - 1,310 ათასი (თეთრი 98,4 %, აფროამერიკელი 0,4 %, ლათინურამერიკელი 0,6 %). ქალაქის მოსახლეობა - 47,5 %. ქალაქები – ოგასტა (დედაქალაქი), 20 ათასი, პორტლენდი, 63 ათასი, ლევისტონი, 37 ათასი. ცნობილი ადამიანები – ჰენრი ლონგფელო, კეიტ იუჯინი, ედვარდ რობინსონი. ↑ 2020 United States Census / აშშ-ის სტატისტიკური აღწერის ბიურო <a href="https://wikidata.org/wiki/Track:Q637413"></a><a href="https://wikidata.org/wiki/Track:Q23766566"></a> ↑ 2.0 2.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 3.0 3.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 4.0 4.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 5.0 5.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 6.0 6.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 7.0 7.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 8.0 8.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 9.0 9.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 10.0 10.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 11.0 11.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 12.0 12.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 13.0 13.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 14.0 14.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 15.0 15.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 16.0 16.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 17.0 17.1 აშშ-ის სტატისტიკური აღწერის ბიურო — 1902. <a href="https://wikidata.org/wiki/Track:Q637413"></a> ↑ 18.0 18.1 საზღვარგარეთის ქვეყნების გეოგრაფიული სახელების ორთოგრაფიული ლექსიკონი, თბ., 1989. — გვ. 115.
სიონი (მარნეულის მუნიციპალიტეტი)

სიონი — სოფელი საქართველოში, მარნეულის მუნიციპალიტეტში, მდინარე შულავრის მარცხენა მხარეს. ზღვის დონიდან 710 მეტრ სიმაღლეზე. მარნეულიდან დაშორებულია 29 კილომეტრით, შულავერიდან 15 კმ-ით. სოფელში მდებარეობს რუსთავის მეტალურგიული კომბინატის დამხმარე მეურნეობა — „ხალიბი“. სოფელსა და მის შემოგარენში შემონახულია ქართული ხუროთმოძღვრების ძეგლები, ადრინდელი შუა საუკუნეების ეკლესიები, ნასოფლარი ქალფა. 2014 წლის აღწერის მონაცემებით სოფელში ცხოვრობს 192 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 379. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სიონი (ყაზბეგის მუნიციპალიტეტი)

სიონი — სოფელი საქართველოში, ყაზბეგის მუნიციპალიტეტში, მდინარე თერგის მარჯვენა მხარეს, ზღვის დონიდან 1860 მეტრზე, სტეფანწმინდიდან 8 კმ. სოფელში დგას IX-X საუკუნეების მიჯნის სამნავიანი ბაზილიკა, ე. წ. ხევის სიონი. ნაგებია სხვადასხვა ზომის ქვის კვადრატებით. ტაძარში დასავლეთ კედელზე შემორჩენილია მოხატულობის კვალი. ეკლესიის მახლობლად, ციცაბო კლდის პირას დგას ოთხსართულიანი, პირამიდისებრი სადარაჯო კოშკი. იქვე, კვარცხლბეკზე აღმართულია მემორიალური ქვა-სტელა, რომელსაც თავდაპირველად ჯვარი აგვირგვინებდა. ერთ ქვაზე შემორჩენილია ღვთისმშობლისა და ჩვილის გამოსახულების ნაშთი. ხოლო ფუძის რვაკუთხა ქვაზე ასომთავრული წარწერაა ამოკვეთილი. ეკლესიის შესასვლელთან ხევის უხუცესთათვის განკუთვნილი ქვის სავარძლები და სკამებია. გზაზე სიონი ხევის ერთ-ერთი უძველესი დასახლებაა. სტრატეგიული თვალსაზრისით მას ადრინდელ შუა საუკუნეებში უდიდესი მნიშვნელობა ენიჭებოდა. ნ. ბერძენიშვილის აზრით, მთიულეთისაგან ადმინისტრაციულად ცალკე გამოყოფილ ხევს თავიდანვე სამხედრო-ადმინისტრაციული მოხელე განაგებდა. „ძეგლისდების“ მიხედვით, XIV საუკუნეში ამ მოხელეს „სიონის ერისთავი“ ერქვა და, მაშასადამე, ხევის მმართველის ადგილსამყოფელიც სიონი უნდა ყოფილიყო. სიონის ერისთავი საქართველოს სამეფო კარს ემორჩილებოდა. XVII საუკუნეში სამეფო ხელისუფლების დასუსტებისა და ხევზე არაგვის ერისთავთა უფლებების გავრცელების შემდეგაც, მათ კვლავ ძველი სახელით სიონის ერისთავებად იხსენიებდნენ. სიონში თავდაცვით ნაგებობათა მშენებლობას ადრინდელ შუა საუკუნეებში უნდა ჩაყროდა საფუძველი. სოფელს დამატებითი სახიზრებიც ჰქონდა. ეკლესიის მახობლად, ბორცვზე, ორი გამოქვაბულია („ზემგორის ქოხნი“), უფრო შორს, მწვერვალ ქაბარჯინის სამხრეთ-აღმოსავლეთითაც კიდევ რამდენიმე სახიზარ-გამოქვაბულია. არაგვის საერისთავოს გაუქმების შემდეგ სიონი უშუალოდ აღმოსავლეთ საქართველოს სამეფო კარს, ერთ-ერთ ბატონიშვილს ექვემდებარებოდა. რუსეთის მიერ საქართველოს მიერთების შემდეგ, რუსეთის მმართველობა საქართველოს სამხედრო გზასთან ერთად სიონსაც დიდ მნიშვნელობას ანიჭებდა. სიონის ციხეში გამაგრდნენ 1804 წელს რუსეთის წინააღმდეგ აჯანყებული აღმოსავლეთ საქართველოს მთიელები. დიდი ბრძოლების შემდეგ რუსების ჯარმა ციხე აიღო. XIX საუკუნის II ნახევრიდან სოფელი გაშლილ ადგილზე გადავიდა. 2014 წლის აღწერის მონაცემებით სოფელში ცხოვრობს 325 კაცი. სოფელი ხევის სიონი. XIX საუკუნის ფოტო სოფლის ხედი სიონის ბაზილიკა ჯორბენაძე ბ., ქართული საბჭოთა ენციკლოპედია, ტ. 9, თბ., 1985. — გვ. 379. კახაძე კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 469. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი, 2016. ↑ სერგი მაკალათია, „ხევი“, ტფილისი, სახელმწიფო სასწავლო-პედაგოგიური გამომცემლობა, 1934 წ., გვ. 18. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სიონი (ჭურჭელი)

სიონი — ქრისტიანულ მართლმადიდებლურ ეკლესიაში საეკლესიო წმინდა ჭურჭელი, რომელშიც სეფისკვერი ინახება. ამზადებენ ვერცხლისაგან და მინიატურულად ქრისტიანული ეკლესიის ფორმას იმეორებს. ქართულ ეკლესიაში ამ ჭურჭელს სანაწილეს უწოდებენ, დგამენ საკურთხეველში ტრაპეზზე.
ზემო ხოდაშენი

ზემო ხოდაშენი — სოფელი საქართველოში, ახმეტის მუნიციპალიტეტში, ალაზნის ვაკეზე, მდინარე ალაზნის მარჯვენა მხარეს. თემის ცენტრი (სოფლები: აწყური, ახალდაბა, ჩაბინაანი, ჩარექაული, ხველიანდრო, ხორხელი). ზღვის დონიდან 580 მეტრი, ახმეტიდან 15 კილომეტრი. ძველი სახელწოდებაა ბადაგონი. სოფელში მდებარეობს ღვინის ქარხანა „ბადაგონი“. 2014 წლის აღწერის მონაცემებით სოფელში ცხოვრობს 868 ადამიანი. ზემო ხოდაშნის ბოჭორმის ეკლესია ზემო ხოდაშნის დედათა მონასტრის კომპლექსი ზემო ხოდაშნის ეკლესიები ზემო ხოდაშნის კვირაცხოვლის ეკლესია ზემო ხოდაშნის ნათლისმცემლის ეკლესია ზემო ხოდაშნის წმინდა გიორგის ეკლესია ზემო ხოდაშნის წმინდა მარიამის ეკლესია ზემო ხოდაშნის წამებულის ეკლესია ზემო ხოდაშნის ხარების ეკლესია ტარიელაანთ საყდარი ქართული საბჭოთა ენციკლოპედია, ტ. 4, თბ., 1979. — გვ. 512. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი, 2016. ↑ Кавказскій календарь на 1910 годъ, Тифлись, 1909, стр. 398. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
იგნაცი იან პადერევსკი

იგნაცი იან პადერევსკი (დ. 18 ნოემბერი, 1860 — გ. 29 ივნისი, 1941) — პოლონელი პიანისტი, კომპოზიტორი და პოლიტიკური მოღვაწე. პოლიტიკური მოღვაწეობა დაიწყო პირველი მსოფლიო ომის დროს. შევიდა ანტანტის ორიენტაციის პოლიტიკურ ეროვნულ კომიტეტში. 1917 წლიდან იყო მისი წარმომადგენელი აშშ-ში. 1919 წლის იანვრიდან ნოემბრამდე პოლონეთის პრემიერ-მინისტრი და საგარეო საქმეთა მინისტრია. წარმოადგენდა პოლონეთს პარიზის სამშვიდობო კონფერენციაზე (1919- 1920) 1940 წლიდან პოლონეთის ეროვნული საბჭოს თავმჯდომარეა ემიგრაციაში. მონაცილეობდა ერთა ლიგის I ასამბლეის მუშაობაში, როგორც პოლონეთის დელეგაციის წევრი. Biskupski, M. B. "Paderewski, Polish Politics, and the Battle of Warsaw, 1920," Slavic Review (1987) 46#3 pp. 503–512 in JSTOR Chavez, Melissa, "Paderewski – From Poland to Paso Robles (California): Paderewski's dream returns". Paso Robles Magazine, September 2007 Lawton, Mary. Editor. The Paderewski Memoirs. London, Collins, 1939 Marczewska-Zagdanska, Hanna; Dorosz, Janina. "Wilson - Paderewski - Masaryk: Their Visions of Independence and Conceptions of how to Organize Europe," Acta Poloniae Historica (1996), Issue 73, pp 55–69. Riff, Michael, The Face of Survival: Jewish Life in Eastern Europe Past and Present. Valentine Mitchell, London, 1992, ISBN 0-85303-220-3. Sachs, Harvey. Virtuoso: The Life and Art of Niccolo Paganini, Franz Liszt, Anton Rubinstein, Ignace Jan Paderewski, Fritz Kreisler (1982) Zamoyski, Adam. Paderewski (1982) (ინგლისური) complete list of works, with dates of composition and publication დაარქივებული 2014-06-11 საიტზე Wayback Machine. (პოლონური) Fundacja Kultury im. Ignacego Jana Paderewskiego დაარქივებული 2010-03-16 საიტზე Wayback Machine. (ინგლისური) Paderewski Music Society in Los Angeles დაარქივებული 2009-06-13 საიტზე Wayback Machine. (ინგლისური) The Paderewski Association
Nickelodeon

Nickelodeon (ქართ. ნიკელოდეონი) — ამერიკული სატელევიზიო არხი. დაფუძნებულია 1977 წელს, ამერიკის შეერთებულ შტატებში. 1979 წლის 1 აპრილიდან ტელეკომპანიამ მაუწყებლობა დაიწყო აშშ-ის მთელ ტერიტორიაზე. ამჟამად იგი ტრანსლირებს მსოფლიოს თითქმის ყველა ენაზე, მსოფლიოს თითქმის ყველა ქვეყანაში. შენიშვნა: წარმოდგენილი სია არასრულია. პაწაწინა ონავრები (1991-1993, 1997-1999) რენის და სტიმპის შოუ (1991-1995) როკოს ახალი ცხოვრება (1993, 1995) ააა! ნამდვილი მონსტრები (1994, 1996) ჰეი, არნოლდ! (1996-2000) ძაღლკატა (1998-2000) ღრუბელი ბობი კვადრატული შარვალი (1999-დან) ონავრები გაიზარდნენ (2003-2004) როგორ ლაპარაკობს ჯინჯერ ფუტლი (2000-2004) ჯიმი ნეიტრონის-ბიჭი გენიოსის თავგადასავლები (2002-2003) ტორნბერების ველური ოჯახი (2003) ანუბისის სახლი (2011-2013) წინ წარმატებისკენ (2009-2013) აიკარლი (2007-2012) იღბლიანი ტორი (2010-2013) სემი და კეტი (2013-2014) ↑ ლოგოს ტექსტი გამოიყენება 2009 წლის 28 სექტემბრიდან. ამასთან, ეს ლოგო არის ვარიანტი თეთრი ფონისთვის; ძირითად ვარიანტს აქვს თეთრი ფერის ტექსტი მის უკან დასმული ნარინჯისფერი ლაქით. ოფიციალური საიტი
დიაკვანი

დიაკვანი, დიაკონი (ბერძ. διάκονος — „მსახური“) — ქრისტიანული საეკლესიო იერარქიის სამი ხარისხიდან ერთ-ერთი, მასზე მაღლა დგას მღვდლის (პრესვიტერის) და ეპისკოპოსის ხარისხები. დიაკვნის მოვალეობაა ეპისკოპოსისა და მღვდლების თანამსახურება წირვის დროს და სხვა საიდუმლოთა (ნათლისღება, ქორწინება, მიცვალებულთა წესის აგება) აღსრულებისას. მას აქვს საკურთხეველში შესვლის, კვერექსების კითხვის, საკმევად საცეცხლურის ხელში პყრობის, ანუ კმევის უფლება. „ახალ აღთქმის" („საქმე მოციქულთა", თავი VI) თანახმად პირველი დიაკვნების ხელდასმა თვით მოციქულებმა აღასრულეს. ცნობილია პირველი შვიდი დიაკვნის სახელები: სტეფანე, ფილიპე, პროხორონ, ნიკანორ, ტიმონა, პარმენ და ნიკოლაოზ ანტიოქიელი. ადრეული ქრისტიანობის ხანაში დიაკონი ეკლესიის სამეურნეო და საქველმოქმედო საქმიანობას უძღვებოდა. მოგვიანებით ეპარქიის მართვაში მღვდელმთავრის თანაშემწის ფუნქცია დაეკისრა. შავი სამღვდელოების წარმომადგენელ დიაკონს იეროდიაკონი ანუ ბერდიაკონი ეწოდება. დიაკონის ხარისხის საპატიო წოდებებია არქიდიაკონი და პროტოდიაკონი. დიაკვნები არასაღმრთისმსახურო პერიოდში ატარებენ კაბას, ანაფორასა და სკუფიას, ხოლო ღმრთისმსახურებისას — სტიქარს, სამაჯურებსა და ოლარს. დიაკონისადმი მიმართვის ფორმაა „მამაო". კობახიძე ვ., ენციკლოპედია „საქართველო“, ტ. 2, თბ., 2012. — გვ. ?. ↑ დიაკონი — სამოქალაქო განათლების ლექსიკონი
კვერექსი

კვერექსი — მოსახსენებელი ვედრება უფლისადმი. კვერექსები სხვადასხვაგვარი არსებობს: დიდი ან მშვიდობიანი, მცირე, მრჩობლი, თხოვნითი. დიდ კვერექსს ასევე მშვიდობიანსაც უწოდებენ, რადგან იგი იწყება სიტყვებით: „მშვიდობით უფლისა მიმართ ვილოცოთ“. იგი „დიდად“ იმიტომ იწოდება, რომ მრავალი მცირე ლოცვისაგან შედგება. მისგან განსხვავებით, „მცირე კვერექსი“ სულ 2 ან 3 მცირე ლოცვისაგან შედგება და იგი იწყება სიტყვებით: „მერმე და მერმე უფლისა მიმართ ვილოცოთ“. „მრჩობლი კვერექსი“ იწყება სიტყვებით: „შეგვიწყალენ ჩვენ ღმერთო დიდითა წყალობითა შენითა“. ეს კვერექსი განსაკუთრებული სავედრებელია, სიტყვა „მრჩობლი“ - ორმაგს ნიშნავს. მასზე გუნდი სამჯერ პასუხობს: „უფალო შეგვიწყალენ“. „თხოვნითი კვერექსი“ იწყება სიტყვებით: „აღვუსრულოთ ვედრებაი ჩვენი უფალსა“ და გუნდი პასუხობს გალობით: „უფალო შეგვიწყალენ“ და „მოგვმადლენ უფალო“. მცირე კვერექსი (აქვს სამი მუხლი და ასამაღლებელი); დიდი კვერექსი (აქვს 7-8 მუხლი ან მეტი). თხოვნითი კვერექსი(დიდი და მცირე კვერექსებისგან განსხვავებით, გუნდი მის ზოგიერთ მუხლებზე, გარდა „უფალო შეგვიწყალენ“-ისა, პასუხობს „მოგვმადლენ, უფალო“-თი ). მრჩობილი კვერექსი ( თითოეულ მუხლზე გუნდი პასუხობს სამმაგი „უფალო შეგვიწყალენ“-ით ). მიცვალებულის კვერექსი ორნაირია: მცირე და მრჩობილი. განსხვავება მათ შორის ისაა, რომ პირველი მათგანი იწყება „მერმე და მერმე“-თი, ხოლო მეორე: „შეგვიწყალენ“-ით- ასევე, პირველ მათგანის მუხლებზე გუნდი პასუხობს თითო „უფალო შეგვიწყალენ“-ით(მინორულ კილოზე), მეორეს მუხლებზე - სამმაგით.
ვუნდერკინდი

ვუნდერკინდი (გერმ. Wunderkind, სიტყვასიტყვით „საოცარი ბავშვი“) — გერმანული სიტყვაა, ქართულად ნიშნავს ფენომენალური ნიჭის მქონე ბავშვს. ვუნდერკინდს ახასიათებს ადრეულ ასაკში გამოვლენილი ნიჭი რაღაცისადმი. თავისი ნიჭით ცნობილია ავსტრიელი კომპოზიტორი ვოლფგანგ ამადეუს მოცარტი. მას უკვე 3 წლისას ჰქონდა საყოველთაო აღიარება. ასევე განთქმულია ბლეზ პასკალი, პაბლო პიკასო, კარლ ფრიდრიხ გაუსი და ა. შ. ამგვარი მოვლენები ისტორიაში არც თუ ისე ბევრია. ↑ Feldman, David H.; Morelock, M. J. (2011). „Prodigies“. In Runco, Mark A.; Pritzker, Steven R. (eds.). Prodigies. Encyclopedia of Creativity (Second ed.). Academic Press. pp. 261–265. doi:10.1016/B978-0-12-375038-9.00182-5. ISBN 978-0-12-375038-9.